CONVOCATÒRIA DEL PREMI UA EMPRENDE-DOEACT\_UA ""CONVERTEIX EN REALITAT LA TEUA IDEA DE NEGOCI"" D'INICIATIVA EMPRENEDORA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4522)
  + [Valencià](/va/acuerdo/4522)






Selector de idioma

Leer

* [Español](/es/acuerdo/4522)
* [Valencià](/va/acuerdo/4522)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DEL PREMI UA EMPRENDE-DOEACT\_UA ""CONVERTEIX EN REALITAT LA TEUA IDEA DE NEGOCI"" D'INICIATIVA EMPRENEDORA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=============================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DEL PREMI UA EMPRENDE-DOEACT\_UA ""CONVERTEIX EN REALITAT LA TEUA IDEA DE NEGOCI"" D'INICIATIVA EMPRENEDORA DE LA UNIVERSITAT D'ALACANT

Data d'aprovació
:   09/01/2018

Data de publicació
:   18/01/2018

Òrgan competent
:   Vicerectora d'Estudiants i Ocupació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4522.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4522)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4522)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DEL PREMI UA EMPRENDE-DOEACT_UA ""CONVERTEIX EN REALITAT LA TEUA IDEA DE NEGOCI"" D'INICIATIVA EMPRENEDORA DE LA UNIVERSITAT D'ALACANT&url=https://www.boua.ua.es/va/acuerdo/4522)

**Títol:** CONVOCATÒRIA DEL PREMI UA EMPRENDE-DOEACT\_UA ""CONVERTEIX EN REALITAT LA TEUA IDEA DE NEGOCI"" D'INICIATIVA EMPRENEDORA DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerectora d'Estudiants i Ocupació

**Data d'aprovació:** dimarts, 9 de gener de 2018

CONVOCATÒRIA DEL PREMI UA EMPRENDE-DOEACT\_UA “CONVERTEIX EN REALITAT LA TEUA IDEA DE NEGOCI” D'INICIATIVA EMPRENEDORA DE LA UNIVERSITAT D'ALACANT

BASES

PRIMERA - OBJECTE

En el marc del Programa Institucional ua:emprende, la Universitat d'Alacant (UA) convoca la IV Edició dels Premis “DOEACTUA, Converteix en realitat la teua idea de negoci”, com una mostra clara de la seua aposta per la innovació i la transferència de coneixement a la societat.

Així, amb l'objecte de fomentar l'esperit emprenedor entre la comunitat universitària i promoure la creació d'empreses, aquesta convocatòria premiarà, a través del Vicerectorat d'Estudiants i Ocupació, la iniciativa empresarial més innovadora i sostenible sorgida de la comunitat universitària, Premi UA EMPRENDE-DOEACT\_UA.

SEGONA - PARTICIPANTS

A l'efecte de la present convocatòria podran optar al premi els següents participants:

- Estudiants: persones matriculades en ensenyaments oficials de la UA en el curs 2017-2018.

-Titulades i titulats: persones que hagen obtingut una titulació oficial de la UA amb posterioritat a 2011.

TERCERA - PREMI

Es premia el millor projecte d'una o un estudiant, egressada o egressat de la Universitat d'Alacant amb la tutorització i seguiment del desenvolupament del seu projecte pel Gabinet d'Iniciatives Per a l'Ocupació (GIPE) de la UA en un espai del Centre de Creació d'empreses de la Universitat d'Alacant durant un període de 6 mesos, prorrogable per 6 mesos més en cas de renovar-se per decisió dels promotors de la iniciativa. El valor del premi és de 800€, al que se li aplicarà la retenció d'IRPF corresponent segons la legislació vigent.

Si dins de l'any natural 2018 la persona premiada no ha començat el gaudi del premi, es considerarà que cessa el dret del mateix.

La persona premiada rebrà el 50% d'aquest premi després de la resolució. Aquest import servirà perquè puga anar abonant els serveis de tutorització i seguiment, prestats pel GIPE i que necessàriament facturarà la Fundació General de la Universitat d'Alacant. Amb l'informe final emès de seguiment i aprofitament per part del GIPE i que també arreplegarà si s'han abonat els serveis prestats íntegrament es liquidarà el 50% restant del premi.

QUARTA - PARTICIPACIÓ

La participació en aquests premis es desenvoluparà en tres fases: una fase d'inscripció en la qual les persones interessades hauran de mostrar la seua intenció de participar mitjançant una proposta resumida del projecte que es pretén desenvolupar; una segona fase de preselecció per part dels mentors de DOEACT\_UA; i, finalment, una tercera fase d'exposició pública en la qual el jurat seleccionarà el millor projecte.

INSCRIPCIÓ:

Les i els participants hauran d'emplenar el següent formulari:

<https://docs.google.com/forms/d/e/1FAIpQLSfiIgq3D_Ih_Jkz6TlTMnHMgQW5IhcNysyb4BtYzjeKeuIEAQ/viewform>

DESENVOLUPAMENT

La preselecció es durà a terme de la següent manera:

1º) Es farà una presentació pública de la idea, sense cap tipus de suport digital, en un màxim de 2 minuts. Després de la presentació de totes les idees hi haurà una primera votació entre tots els assistents i es realitzarà una primera selecció de 10 idees.

2º) A continuació, d'aqueixes 10 idees preseleccionades es realitzarà una segona votació en la qual només intervindran els mentors DOEACTUA, de la qual eixiran les 5 idees finalistes a desenvolupar en les sessions posteriors de l'esdeveniment sota la tutorització dels mentors del programa.

3º) Després de les jornades de tutorització, es realitzarà una exposició pública final el 4 de febrer, últim dia de DOEACTUA, en un màxim de 10 minuts. De les 5 idees presentades se seleccionarà al premiat pel jurat.

CINQUENA - DOCUMENTACIÓ A PRESENTAR

- Formulari de sol·licitud

- Curriculum vitae de les i els sol·licitants

- D.N.I. escanejat de la persona representant del projecte

SISENA - TERMINI DE PRESENTACIÓ DE CANDIDATURES

El termini de presentació de les sol·licituds romandrà obert fins al 30 de gener de 2018 a les 14:00. Les persones interessades lliuraran la documentació relativa a la seua candidatura a través de la pàgina <http://fundeun.es/>

Per a qualsevol dubte sobre la documentació a aportar o l'orientació dels projectes poden dirigir-se al correu

[vchqrhe@ui.mi](mailto:fwdtfvn@uj.sq)

o consultar la pàgina web <http://fundeun.es/>

SETENA - JURAT

El jurat per a la concessió del premi estarà format per mentors DOEACT\_UA que figuren en la pàgina web de la iniciativa.

VUITENA - CONCESSIÓ

El premi podrà declarar-se desert.

La decisió del Jurat serà inapel·lable i es farà públic en un acte obert que tindrà lloc el 3 de febrer de 2018.

NOVENA - CONFIDENCIALITAT

La informació aportada per les i els participants serà considerada confidencial per la Comissió Tècnica i el Jurado.

Els qui participen en aquesta convocatòria donen el seu consentiment a la utilització de les dades bàsiques dels projectes, títol i descripció, per a finalitats de promoció de les accions pròpies de foment de la cultura emprenedora, per part de l'organització i, especialment, dins del programa ua:emprende.

Les dades de caràcter personal que es recapten formaran part dels corresponents fitxers de Fundeun, que tenen com a finalitat la gestió dels expedients derivats de la present convocatòria.

La persona responsable dels fitxers és el Director Gerent de Fundeun.

Els drets d'accés, rectificació, cancel·lació i oposició al tractament de les seues dades es podran exercitar antela Direcció Gerència de la Fundeun, mitjançant sol·licitud amb fotocòpia de document d'identitat, presentada en Fundeun.

DESENA - ACCEPTACIÓ DE LES BASES

La participació en aquest concurs suposa la total acceptació de les bases, que podran ser interpretades pel Jurat en aquells aspectes no prevists en les mateixes.

ONZENA - PUBLICACIONS

Aquesta convocatòria, així com les successives publicacions referides en les bases anteriors i tots aquells actes derivats de la mateixa que ho requerisquen, a l'efecte de ser comunicats a les candidates i candidats d'acord amb l'art. 45.1 b) de la Llei 39/2015, d'1 d'octubre, seran publicats en la pàgina

<http://fundeun.es/>

ja esmentada.

DOTZENA - MARC LEGAL I PRESSUPOSTARI

La dotació màxima per a aquesta convocatòria és de 800€ i es troba consignada en el capítol 4 del Vicerectorat d'Estudiants i Ocupació. L'execució de la dotació d'aquesta convocatòria, pel que fa a la UA, està supeditada a la disponibilitat de liquiditat de la mateixa.

La subvenció assignada al premi s'ajustarà al que es disposa en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Les persones beneficiàries s'obliguen a facilitar quanta informació els siga requerida i a complir, si escau, els deures que s'estableixen en l'article 14 de la Llei 38/2003, de 17 de novembre.

L'incompliment per part de les beneficiàries i beneficiaris de les obligacions assenyalades en aquesta convocatòria podrà donar lloc a la revocació del premi.

Alacant, 9 gener de 2018

Nuria Grané Teruel

Vicerectora d’Estudiants i Ocupació





[Carretera Sant Vicent del Raspeig s/n  
03408 Sant Vicent del Raspeig - Alacant  
 Tel. 56 117 7729 - Fax 31 143 1605](https://www.google.es/maps/@54.970825,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12931&trk=tyah&trkInfo=tarId%5L2711100031121%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)